คือหนูเป็นสาวประเภทสอง หนูเทคฮอร์โมนมา 5 เดือนแล้ว แล้วสังเกตุว่า ที่หน้าอกมีก้อนไม่ค่อยแข็งเท่าไหร่ มีทั้งสองข้าง แต่ข้างขวารู้สึกว่าที่เป็นก้อนๆจะใหญ่กว่าข้างซ้ายนิดหน่อย บริเวณรอบหัวนมพองขึ้นมาแล้วหัวนมจะบุบเข้าไป แต่พออาบน้ำ รอบๆหัวนมจะไม่พอง เป็นปกติ แต่ยังมีเป็นก้อนๆอยู้ หนูอยากรู้ว่า มันผิดปกติไหม
สวัสดีค่ะ การเทคฮอร์โมนเป็นการรับประทานยาคุมกำเนิดหรือยาที่มีส่วนผสมของฮอร์โมนเพื่อเพิ่มลักษณะการเป็นเพศหญิงฮอร์โมนที่นิยมใช้กันเช่น ฮอร์โมนเอสโตรเจน มีทั้งชนิดกิน ชนิดฉีด และแผ่นแปะ หรือเจล ชนิดที่ไม่แนะนำให้ในระยะยาว ได้แก่ อีอี หรือยาคุม เพราะมีผลข้างเคียงต่อหลอดเลือดดำอุดตัน และโรคหลอดเลือดหัวใจ และอีกชนิดคือ ฮอร์โมนต้านฤทธิ์แอนโตรเจน เพื่อลดผลของฮอร์โมนเพศชาย สารที่ต้องระวังคือ ไซโปรเตอโรน อซิเตท (Cyproterone acetate) เพราะมีผลข้างเคียงต่อตับในระยะยาวได้อาการดังกล่าวมาอาจจะเกี่ยวกับการได้รับฮอร์โมนเพศหญิงมากจนเกินไปหรือไม่ก็ได้ การวินิจฉัยอื่นๆที่เป็นไปได้เช่นการติดเชื้อที่ผิวหนัง หรือเป็นก้อนต่อมน้ำเหลืองเป็นต้นดังนั้น จึงไม่แนะนำให้ซื้อยามาใช้เองเด็ดขาด ควรอยู่ภายใต้การดูแลของแพทย์เท่านั้น หากยังมีอาการเป็นมากไม่หายไป ควรไปพบแพทย์เพื่อตรวจร่างกายเพิ่มเติมค่ะ